«Ιλαριοπούλα»: Η αληθινή ιστορία της Κατερίνας Λάριου Μοσχάκη από τον Μερώνα Αμαρίου
2025-07-30 21:00 (Europe/Athens) | Μέρωνας, Μέρωνας, Μέρωνας, Ρεθύμνου, Ελλάδα
Ένας θεατρικός μονόλογος για την αλησμόνητη Κατερίνα Ιλάριου – Μοσχάκη. Ένα ταξίδι μέσα στον χρόνο, μια αφήγηση-ύμνος στη μνήμη, στη θυσία και στη ρίζα της Κρητικής ψυχής.
Ο θεατρικός μονόλογος «Ιλαριοπούλα» φέρνει στη σκηνή την αληθινή συγκλονιστική ιστορία της Κατερίνας Λάριου – Μοσχάκη από τον Μέρωνα Αμαρίου. Μια γυναίκα που έζησε τη φωτιά της Επανάστασης, τη φρίκη της αιχμαλωσίας, την πολυτέλεια της ανατολής και την αλύγιστη πίστη στον τόπο και τη θρησκεία της.
Μέσα από την ερμηνεία της ηθοποιού Ευτυχίας Μοσχάκη (απογόνου τέταρτης γενιάς, της ηρωίδας), η Κατερίνα ξεδιπλώνει τη ζωή της σαν θρήνος και άσμα μαζί· από τη βίαιη αρπαγή της από τους Τούρκους το 1823, την πώλησή της ως σκλάβα στον Σύριο μπέη, τη ζωή της στο χαρέμι, τη μυστική της απόδραση και επιστροφή στην Κρήτη, μέχρι τη συγκλονιστική συνάντηση με τον εξισλαμισμένο γιο της — έναν Τούρκο στρατηγό, που αναγνωρίζει στη γερόντισσα του χωριού τη μάνα που νόμιζε πως έχασε για πάντα.
Η «Ιλαριοπούλα» δεν είναι απλώς ένα έργο ιστορικό. Είναι ένας καθρέφτης εθνικής ταυτότητας και εσωτερικής πάλης. Είναι ένας ύμνος στη μητρότητα, στην πίστη, και στην ανείπωτη δύναμη της ψυχής των Κρητικών γυναικών. Μια παράσταση με βαθιά συναισθηματική φόρτιση και ιστορική ευθύνη.
Σκηνοθεσία: Στέλλα Ρουσάκη
Κείμενο- Δραματουργική Επεξεργασία – Ερμηνεία: Ευτυχία Μοσχάκη
Μουσικός επί σκηνής : Χαράλαμπος Αγγελάκης
Ακούγονται οι ηθοποιοί: Γιώργος Λέφας, Γιώργος Μακρής, Σαράντος Γεωγλερής, Στέλλα Ρουσάκη, Λεωνίδας Παπαδόδημας.
Ιστορικός σύμβουλος: Χαράλαμπος Αγγελάκης Υποψ. Διδάκτωρ Νεότερης και Σύγχρονης Ιστορίας του Πανεπιστημίου Κρήτης
Διάρκεια: 80 λεπτά χωρίς διάλειμμα
Μια αληθινή ιστορία – ένα ζωντανό μνημείο στην κρητική ψυχή.
ΠΑΡΑΣΤΑΣΕΙΣ:
ΤΡΙΤΗ 29/7 ΘΕΑΤΡΟ ΚΗΠΟΥ , ΡΕΘΥΜΝΟ
ΤΕΤΑΡΤΗ 30/7 ΔΗΜΟΤΙΚΟ ΣΧΟΛΕΙΟ , ΜΕΡΩΝΑΣ

Το Στέλιος Πετράκης Trio στο θέατρο Μυθωδία - Μαζί τους ο Βασ. Σταυρακάκης
2025-07-30 21:00 - 23:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Το Στέλιος Πετράκης Trio (Στέλιος Πετράκης, Μιχάλης Κονταξάκης και Γιώργος Ψαράκης) ζωντανά στο θέατρο Μυθωδία στο Γεράνι Ρεθύμνου – Μαζί τους ο Βασίλης Σταυρακάκης.
Ώρα έναρξης 21.30 – Είσοδος 12 ευρώ.

Village Fest 2025: Συναυλία κρητικής μουσικής με καλλιτέχνες του Δήμου Αγίου Βασιλείου
2025-07-30 21:30 | Μιξόρρουμα, Μυξόρρουμα, Rethimno, Ρεθύμνου, 74100, Ελλάδα
Την Τετάρτη 30 Ιουλίου 2025, το χωριό Μιξόρρουμα Αγίου Βασιλείου γεμίζει με τη δύναμη και την αυθεντικότητα της κρητικής μουσικής, καθώς πολλοί από τους πιο ταλαντούχους Κρητικούς καλλιτέχνες της περιοχής του Δήμου Αγίου Βασιλείου ενώνουν τις δυνάμεις τους στο ίδιο πάλκο!
Ετοιμαστείτε για μια αξέχαστη βραδιά γεμάτη με παραδοσιακούς ήχους, δυνατές ερμηνείες και την αληθινή μαγεία της Κρήτης. Ο κάθε μουσικός φέρνει την προσωπική του σφραγίδα, δημιουργώντας μια μοναδική εμπειρία που μας συνδέει με την παράδοση και την ψυχή του νησιού.
Έναρξη 21.30

2ο Φεστιβάλ Δήμου Αγίου Βασιλείου | Village Fest 29-30-31 Ιουλίου 2025
2025-07-31 17:00 - 23:30 | Σπήλι Αγίου Βασιλείου, Σπήλι, Ρέθυμνο, Ρεθύμνου, Ελλάδα
Με ιδιαίτερη χαρά σας ανακοινώνουμε το πρόγραμμα του 2ου Φεστιβάλ του Δήμου Αγίου Βασιλείου, ενός θεσμού που συνεχίζεται με επιτυχία, δυναμική και ακόμα μεγαλύτερο μεράκι και αγάπη.
Το φεστιβάλ μας δεν είναι απλώς μια σειρά εκδηλώσεων. Είναι μια ζωντανή ανάσα πολιτισμού, μια αγκαλιά για όλους τους κατοίκους και επισκέπτες, ένας τρόπος να ξανασυστήσουμε τα πανέμορφα χωριά μας μέσα από τη γαστρονομία, την παράδοση, τη μουσική και τη δημιουργικότητα.
Μέσα από παιδικές δράσεις, συναυλίες, αναβίωση παλιών επαγγελμάτων, τοπικές γεύσεις και πολιτιστικά δρώμενα, δίνουμε ζωή στους τόπους μας και χτίζουμε γέφυρες ανάμεσα στις γενιές. Σκοπός μας είναι κάθε χωριό να γίνει ένας μικρός φάρος χαράς, συνάντησης και συλλογικής μνήμης.
Γιατί το φεστιβάλ μας είναι κάτι παραπάνω από εκδηλώσεις. Είναι μια υπόσχεση: να κρατάμε ζωντανή την παράδοση, τα χωριά μας, τον πολιτισμό, την καρδιά του Αγίου Βασιλείου.
Σας περιμένουμε να γιορτάσουμε μαζί, να θυμηθούμε, να γελάσουμε, να συγκινηθούμε και να δούμε με αισιοδοξία το μέλλον του τόπου που αγαπάμε.
ΔΗΜΟΣ ΑΓΙΟΥ ΒΑΣΙΛΕΙΟΥ, ΤΟΜΕΑΣ ΠΟΛΙΤΙΣΜΟΥ
Αντιδήμαρχος Πολιτισμού Δήμου Αγίου Βασιλείου
𝝚𝞄𝝰𝝲𝝲𝝴𝝺ί𝝰 𝝘𝝺𝝰𝝻𝝿𝝴𝝳ά𝝹𝝶
Επιτροπή Πολιτισμού
𝝘𝝸ά𝝼𝝼𝝶ς 𝝢𝝴𝝹𝞃ά𝞀𝝸𝝾ς 𝝬𝝰𝞀𝝰𝝺𝝰𝝻𝝿ά𝝹𝝶ς, 𝝡𝝰𝞀ί𝝰 𝝟𝝰𝞀𝝰𝝱ί𝞃𝝶-𝝥𝝾𝞀ί𝞆𝝶, 𝝨𝞃έ𝝺𝝸𝝾ς 𝝩𝝵𝝰𝝲𝝹𝝰𝞀ά𝝹𝝶ς, 𝝜𝝺𝝸ά𝝼𝝼𝝰 𝝠𝞄𝝹𝝾ύ𝝳𝝶

«Γιορτή Οφτού» στ' Ανώγεια
2025-07-31 18:30 - 23:30 | Ανώγεια, Ανώγεια, Ανώγεια, Ρεθύμνου, 74051, Ελλάδα
Η Γιορτή Οφτού 2025 είναι γεγονός. Σας περιμένουμε όλους με χαρά στις 31 Ιουλίου στην Κουραδόβρυση.
Θα σας διασκεδάσουν οι Νίκος και Αντώνης Ξυλούρης.
Αξίες, ήθη και έθιμα στ’ Ανώγεια συναντούμε..
Στην τιμημένη μας γιορτή όλους σας προσκαλούμε..!
Γιώργης Ξυλούρης Μαχαιράς
Ώρα έναρξης: 18:30.

Village Fest 2025: Ο Μάνος Παπαδάκης στην Κρύα Βρύση
2025-07-31 21:00 | Κρύα Βρύση, Κρύα Βρύση, Κρύα Βρύση Δήμου Αγίου Βασιλείου, Ρεθύμνου, Ελλάδα
31 Ιουλίου, 2025
Κρύα Βρύση , Ρέθυμνο
Ώρα: 21:00
Ο Μάνος Παπαδάκης, γιορτάζει τα 30 του χρόνια στη Γύρα, με μια σειρά από συναυλίες για το καλοκαίρι του 2025! Με το διάσημο πλέον βανάκι του φορτώνει τραγούδια και ενισχυτές και οργώνει την χώρα!
Τραγούδια από τις μέχρι τώρα συνεργασίες του με γνωστούς συνθέτες και τραγουδοποιούς, καθώς και παλαιότερα αλλά και νέα τραγούδια από τον επερχόμενο δίσκο του, με την πολύτιμη μουσική συντροφιά των εξαιρετικών μουσικών που τον πλαισιώνουν!
Είσοδος ελεύθερη
Παίζουν:
ΑΠΟΣΤΟΛΗΣ ΓΙΑΣΛΑΚΙΩΤΗΣ:ΗΛ.ΚΙΘΑΡΑ
ΓΙΑΝΝΗΣ ΚΟΝΤΑΚΗΣ: ΗΛ. ΜΠΑΣΟ
ΠΟΛΥΔΩΡΟΣ ΦΡΑΝΤΖΕΣΚΑΚΗΣ: ΤΥΜΠΑΝΑ
ΝΙΚΟΣ ΟΙΚΟΝΟΜΕΑΣ: ΚΛΑΡΙΝΟ

«Ροδίνεια 2025» στα Φραντζεσκιανά Μετόχια
2025-07-31 21:00 | Φραντζεσκιανά Μετόχια, Frantzeskiana Metochia, Ρεθύμνου, 741 50, Greece
Ο Πολιτιστικός Σύλλογος Φραντζεσκιανών Μετοχίων «Ανδρέας Ροδινός» σας προσκαλεί στα «Ροδίνεια 2025».
Φραντζεσκιανά Μετόχια – Πέμπτη 31 Ιουλίου – Έναρξη 21.00.
Συμπράττει ο Παγκρήτιος Σύλλογος Καλλιτεχνών Κρητικής Μουσικής – Χορευτικά πλαισιώνει τη βραδιά ο Όμιλος Βρακοφόρων Κρήτης.

Η κωμωδία «Ούτε Μπρος ούτε Πίσω» στο Θέατρο Ερωφίλη
2025-07-31 21:15 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η νέα σατιρική κωμωδία του Θανάση Παπαθανασίου και του Μιχάλη Ρέππα για την παράνοια της καθημερινότητας ταξιδεύει σε όλη την Ελλάδα.
Ο Θανάσης Παπαθανασίου και ο Μιχάλης Ρέππας, σε παραγωγή της εταιρείας Μέθεξις του Χρήστου Τριπόδη, παρουσιάζουν αυτό το καλοκαίρι σε όλη την Ελλάδα τη νέα τους παράσταση «Ούτε Μπρος ούτε Πίσω».
Το έργο «Ούτε Μπρος ούτε Πίσω» είναι ένα ξεκαρδιστικό καθρέφτισμα της σύγχρονης Ελληνικής πραγματικότητας, με μουσική και τραγούδια, που σατιρίζει το εδώ και το τώρα. Αυτό που συμβαίνει στα σπίτια μας, στους δρόμους, στις πλατείες, στην τηλεόραση, στα μέσα κοινωνικής δικτύωσης. Ό,τι μας ενώνει και ό,τι μας χωρίζει σαν Νεοέλληνες, με μια ματιά γρήγορη, επιθεωρησιακή, στην κόψη του ξυραφιού. Κομμάτια και αποσπάσματα ζωής και ιστορίες καθημερινής τρέλας σαν σύντομα φλας που πυκνώνουν ό,τι μας απελπίζει και ό,τι μας δίνει ελπίδα.
Επτά υπέροχοι κωμικοί ηθοποιοί, αλλάζουν διαρκώς ρόλους για να προλάβουν μέσα σε μιάμιση ώρα και έντεκα σύντομα σκετς, να δημιουργήσουν έναν γαλαξία από πρόσωπα που μας μοιάζουν και πολλές φορές μας εκνευρίζουν, αλλά τα αγαπάμε. Οι ήρωες του έργου είμαστε εμείς, οι γείτονές μας, οι συγγενείς μας, οι φίλοι μας και οι συνάδελφοί μας. Ή μάλλον όχι εμείς ακριβώς, αλλά οι γελοιογραφίες μας! Η παράσταση «Ούτε Μπρος ούτε Πίσω» είναι η σέλφι μιας κοινωνίας θολωμένης από την ιλιγγιώδη ταχύτητα των εξελίξεων, στην κοινωνία, στην τεχνολογία, στην πολιτική.
Πρωταγωνιστούν: Χρύσα Ρώπα, Αντώνης Λουδάρος, Ματθίλδη Μαγγίρα, Πάνος Σταθακόπουλος, Δήμητρα Στογιάννη, Γιάννης Δρακόπουλος, Ιωάννης Απέργης.
Σκηνοθεσία: Θανάσης Παπαθανασίου & Μιχάλης Ρέππας
Κοστούμια: Κώστας Ζήσης
Βοηθός Σκηνοθετών: Βίκυ Πάστρα
Creative Agency: GRIDFOX
Παραγωγή: Χρήστος Τριπόδης – «Μέθεξις»
Θέατρο “Ερωφίλη”, Κάστρο Φορτέτζα – Ρέθυμνο
Πέμπτη 31 Ιουλίου – Έναρξη 21:15
Είσοδος 20 & 22 ευρώ
Προπώληση more.com

Χοροκρήτες: «Ζω και γλεντώ στον τόπο μου» με τον Πέτρο Μαρούλη
2025-07-31 21:30 | Χρωμοναστήρι, Χρωμοναστήρι, Χρωμοναστήρι, Ρεθύμνου, Ελλάδα
Ο Λαογραφικός Όμιλος ΧΟΡΟΚΡΗΤΕΣ σας καλεί την Πέμπτη 31 Ιουλίου 2025 στο γλέντι του Ομίλου στο Χρωμοναστήρι στα πλαίσια της δράσης “Ζω και γλεντώ στον τόπο μου”.
Θα μας διασκεδάσει ο Πέτρος Μαρούλης με το συγκρότημά του.
Ώρα έναρξης : 21:30
Γεν. είσοδος 5 ευρώ
Τηλ. κρατήσεων 6974 439 836

Οι Kleopas Arcadia ζωντανά στο Θέατρο Μυθωδία
2025-07-31 21:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Την Πέμπτη 31 Ιουλίου στο Θέατρο Μυθωδία, υποδεχόμαστε τον Θανάση Κλεώπα, στην αρχαία ελληνική λύρα και το τραγούδι μαζί με τους συνεργάτες του Γιώργο Λιβάνο στο hung drum και στα κρουστά και τη Λουκιανh Παπαδάκη στο χορό και το τραγούδι, που παρουσιάζουν μια μουσική παράσταση με τίτλο «ένα χωροχρονικό ταξίδι στην Ελλαδική μουσική από την αρχαιότητα ως σήμερα και από την Κρήτη ως την Ήπειρο».
Η παράσταση ξεκινά με το αρχαιότερο καταγεγραμμένο τραγούδι του κόσμου το επιτάφιο του Σεικιλου και περνώντας από διαφορετικές περιοχές της Ελλάδας, διασκευάζοντας παραδοσιακά τραγούδια, φτάνουν στο σήμερα όπου παρουσιάζουν δικές τους συνθέσεις.
Μαζί τους, η Γερμανίδα βιολιστρια Birgit Reimer.
‘Ώρα έναρξης : 21:30
Τιμή εισιτηρίου : 12 €

Ο Νίκος Αλεξαντώνακης ζωντανά στο Μπαλί Μυλοποτάμου
2025-07-31 22:00 | Μπαλί, Bali, Ρεθύμνου, 74052, Greece
Ο Νίκος Αλεξαντώνακης ζωντανά στο Μπαλί Μυλοποτάμου την Πέμπτη 31 Ιουλίου.
Έναρξη 22.00 – Στο χώρο του Πάρκινγκ Λιβάδι
Είσοδος 10 ευρώ με ποτό.
Διοργάνωση Πολιτιστικός Σύλλογος Μπαλί.

Αθλητικές και πολιτιστικές εκδηλώσεις «ΑΡΜΕΝΕΙΑ 2025» στους Αρμένους Ρεθύμνου
2025-08-01 20:00 | Αρμένοι, Αρμένοι Ρεθύμνου, Αρμένοι Ρεθύμνου, Ρεθύμνου, 74100, Ελλάδα
Με πλούσιο πρόγραμμα και τη συμμετοχή πολιτιστικών συλλόγων και φορέων της ευρύτερης περιοχής, επιστρέφουν φέτος δυναμικά οι Αθλητικές – Πολιτιστικές Εκδηλώσεις «ΑΡΜΕΝΕΙΑ 2025», οι οποίες θα πραγματοποιηθούν από την Παρασκευή 1 έως και την Τρίτη 5 Αυγούστου στον ιστορικό οικισμό των Αρμένων Ρεθύμνης.
Τη διοργάνωση έχει αναλάβει ο Πολιτιστικός Σύλλογος Αρμένων, με τη σημαντική στήριξη της Περιφέρειας Κρήτης – Π.Ε. Ρεθύμνου, του Δήμου Ρεθύμνου – Τμήμα Αθλητισμού, καθώς και με την ενεργό συμμετοχή πολιτιστικών συλλόγων από τις γύρω κοινότητες (Αμπελάκι, Γενή, Γουλεδιανά, Καρές, Κάστελλος, Κούμους, Μύρθιος, Όρος, Σελί, Σωματάς, Φωτεινός) και της Εθελοντικής Ομάδας Γυναικών Αρμένων.
Ένα πανόραμα εκδηλώσεων για όλες τις ηλικίες
Τα «Αρμένεια 2025» συνδυάζουν την πολιτιστική παράδοση με την άθληση, την ψυχαγωγία με τη γνώση, προσφέροντας στους κατοίκους και στους επισκέπτες της περιοχής ένα πενθήμερο γεμάτο δράση, μουσική, γεύσεις και πολιτισμό.
Η αυλαία ανοίγει την Παρασκευή 1 Αυγούστου, με την εκδήλωση «Γεύσεις του Κόσμου», που θα αναδείξει παραδοσιακές και πολυπολιτισμικές κουζίνες, ενώ το κοινό θα έχει την ευκαιρία να απολαύσει μουσική βραδιά με τους Νίκο Λαγουδάκη και Ηλία Γιαλυτάκη, τον παραδοσιακό όμιλο Χοροκρήτες και να περιηγηθεί σε περίπτερα με χειροποίητα και παραδοσιακά προϊόντα.
Όλες οι εκδηλώσεις θα πραγματοποιηθούν στον Πολιτιστικό Σύλλογο Αρμένων.
Από 1 έως 5 Αυγούστου, οι Αρμένοι γίνονται σημείο συνάντησης πολιτισμού, παράδοσης και κοινότητας. Σας περιμένουμε!

«Βεγγέρες στις Γειτονιές» του Μυλοποτάμου
2025-08-01 20:00 - 22:00 | Κρυονέρι Μυλοποτάμου, Κρυονέρι Μυλοποτάμου, Ρεθύμνου, Ελλάδα
Μια υπέροχη καλοκαιρινή συνήθεια επιστρέφει στον Δήμο Μυλοποτάμου, με μουσική, παρέα και νοσταλγική διάθεση!

28 Ιουλίου – Εξάντης
1 Αυγούστου – Κρυονέρι
12 Αυγούστου – Καλαμάς

Ώρα έναρξης: 20:00
Κάτω απ’ τ’ αστέρια και ανάμεσα στα σπίτια μας, γινόμαστε μια μεγάλη παρέα. Οι «Βεγγέρες στις Γειτονιές» φέρνουν πίσω τη ζεστασιά των παλιών καιρών, με τραγούδια, χαμόγελα και την παρουσία των ανθρώπων μας.
Μια παραγωγή του Δήμου Μυλοποτάμου στο πλαίσιο του Θερινού Φεστιβάλ Μυλοποτάμου 2025, με τη στήριξη της Περιφέρειας Κρήτης.
Ελάτε να ξαναζήσουμε το «μαζί» εκεί που πάντα ξεκινούσαν οι ωραίες ιστορίες: στη γειτονιά.

«Όταν οι τόποι γίνονται φωνή»: Συναυλία στο Θέατρο Μυθωδία
2025-08-01 21:00 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Παρασκευή 1 Αυγούστου | 21:00
Δύο μουσικοί και τραγουδιστές με κοινή ρίζα την Κρήτη και κοινό παρόν την Ελευσίνα, η Νεφέλη Μαρία Μαδεμλή κι ο Νίκος Μαυρής, μετά από την επιτυχημένη συνεργασία τους φέτος σε μουσικές σκηνές της Αθήνας, συναντιούνται για πρώτη φορά μουσικά στο μέρος που αισθάνονται πατρίδα τους, παρουσιάζοντας ένα πρόγραμμα που κουβαλάει μνήμες, εικόνες και συγκίνηση.
Η συναυλία «Όταν οι τόποι γίνονται φωνή» είναι ένα μουσικό ταξίδι μέσα από τα ελληνικά έντεχνα τραγούδια που αγαπήσαμε.
Ένα πρόγραμμα φτιαγμένο με αγάπη για τους τόπους που μας διαμορφώνουν, τις μελωδίες που μας συντροφεύουν και τις μνήμες που μας ακολουθούν – για ό,τι μας ενώνει.
Αυτό το καλοκαίρι, δίνουμε ραντεβού κάτω από τον ουρανό του Γερανίου Ρεθύμνης, για να συναντηθούμε μέσα από τη μουσική.
Ελάτε να γίνουμε φωνή. Να γίνουμε τόπος.
Συμμετέχει ο Νίκος Ζορμπάνος.
Τιμή εισιτηρίου: 7€

«Τα Ακούμια γλεντούν τον Γεράσιμο»: Συναυλία - αφιέρωμα στο Γεράσιμο Σταματογιαννάκη
2025-08-01 21:00 | Ακούμια, Ακούμια, Ακούμια, Ρεθύμνου, Ελλάδα
Συναυλία – αφιέρωμα στο Γεράσιμο Σταματογιαννάκη θα πραγματοποιηθεί με μεγάλη συνάντηση καλλιτεχνών της Κρητικής μουσικής, στα Ακούμια του Δήμου Αγίου Βασιλείου, την Παρασκευή 1 Αυγούστου 2025.
Διοργάνωση Δήμος Αγίου Βασιλείου – Τοπική Κοινότητα Ακουμίων – Πολιτιστικός Σύλλογος Ακουμίων

Ο Νίκος Πορτοκάλογλου και ο Γιάννης Κότσιρας ζωντανά στο Ρέθυμνο
2025-08-01 21:30 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Το φετινό καλοκαίρι, δύο από τους σημαντικότερους και πιο αγαπημένους καλλιτέχνες της ελληνικής μουσικής σκηνής, ο Νίκος Πορτοκάλογλου και ο Γιάννης Κότσιρας, συναντιούνται για πρώτη φορά επί σκηνής σε μια περιοδεία που υπόσχεται να μείνει αξέχαστη.
Ο Νίκος Πορτοκάλογλου, ως σπουδαίος τραγουδοποιός με πλούσιο συνθετικό έργο, και ο Γιάννης Κότσιρας, ως ένας από τους κορυφαίους ερμηνευτές της γενιάς του, ενώνουν τις δυνάμεις τους για να δημιουργήσουν μια μοναδική μουσική εμπειρία, γεμάτη συναίσθημα, ενέργεια και αυθεντικότητα.
Η συνεργασία αυτή σηματοδοτεί ένα ξεχωριστό καλλιτεχνικό γεγονός, καθώς οι δύο ερμηνευτές, με πλούσια δισκογραφία και μακρά πορεία στο ελληνικό τραγούδι, έρχονται να μας χαρίσουν μοναδικές μουσικές στιγμές. Με σεβασμό ο ένας στο έργο του άλλου και με κοινή αγάπη για τη μουσική, ετοιμάζουν ένα πρόγραμμα γεμάτο διαχρονικά τραγούδια, δυνατές συγκινήσεις και την ανεπιτήδευτη αμεσότητα που τους χαρακτηρίζει.
Από μεγάλες επιτυχίες που έχουν αφήσει το αποτύπωμά τους στην ελληνική μουσική, μέχρι αγαπημένα τραγούδια που έχουν συνοδεύσει γενιές ακροατών, το κοινό θα έχει την ευκαιρία να απολαύσει ένα ξεχωριστό μουσικό ταξίδι, σε ένα πρόγραμμα φτιαγμένο με μεράκι και αυθεντικότητα.
Μαζί τους, ο ταλαντούχος τραγουδοποιός Βύρων Τσουράπης και η χαρισματική τραγουδίστρια της νεότερης γενιάς Ανδριάνα Αχιτζάνοβα.
Την παρέα συμπληρώνει μια δυνατή μπάντα εξαιρετικών μουσικών.
Η περιοδεία θα περάσει από επιλεγμένους σταθμούς σε όλη την Ελλάδα και την Κύπρο προσφέροντας στους θεατές μια ανεπανάληπτη εμπειρία γεμάτη μελωδίες, συναίσθημα και την ξεχωριστή ενέργεια που φέρνουν στη σκηνή δύο τόσο σημαντικοί καλλιτέχνες.
Info:
Νίκος Πορτοκάλογλου & Γιάννης Κότσιρας – Καλοκαίρι 2025
Παρασκευή 01 Αυγούστου / Φρούριο Φορτέτζα – Ρέθυμνο
Ώρα έναρξης 21:30 / Οι πόρτες ανοίγουν στις 20:00
Τιμές εισιτηρίων:
20€ Γενική είσοδος – προπώληση
25€ Γενική είσοδος – στο ταμείο
Εισιτήρια προπωλούνται διαδικτυακά από την Ticketservices
Προπώληση ticketservices.gr – τηλεφωνικά: 2107234567
Διοργάνωση: Cretanart Productions | www.cretanart.gr

O Πέτρος Μαρούλης στο Σταυρωμένου Ρεθύμνου
2025-08-01 21:30 | Δημοτικό Σχολείο Σταυρωμένου Ρεθύμνου, Σταυρωμένου Ρεθύμνου, Σταυρωμένου Ρεθύμνου, Ρεθύμνου, 74100, Ελλάδα
Χοροεσπερίδα διοργανώνει την 1η Αυγούστου 2025, στο Δημοτικό σχολείο Σταυρωμένου, ο Α.Ο. Σταυρωμένου.
Θα μας διασκεδάσει ο καταπληκτικός Πέτρος Μαρούλης.
Τιμή εισόδου 20 ευρώ με πλήρες μενού.
Τηλέφωνα κρατήσεων: 697 326 3556, 697 426 9737

Ο Μανώλης Κονταρός στην Καρέ Ρεθύμνου
2025-08-02 20:30 | Καρέ, Kare, Ρεθύμνου, 741 50, Greece
Κρητική βραδιά στην Καρέ Ρεθύμνου το Σάββατο 2 Αυγούστου με το Μανώλη Κονταρό.
Διοργάνωση Πολιτιστικός Σύλλογος Καρέ Ρεθύμνου.
Έναρξη 20:30 – Είσοδος 20€ με πλήρες μενού και ένα ποτό.
Τηλ. 69555 74041.

H παράσταση «Οιδίποδας Τύραννος» σε διασκευή της Σοφίας Αντωνίου στο Θέατρο Ερωφίλη
2025-08-02 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μετά τον επιτυχημένο πρώτο κύκλο παραστάσεων στην Αθήνα — με συνεχόμενα soldout και θερμές κριτικές από κοινό και ειδικούς — η παράσταση «Οιδίποδας Τύραννος» της Σοφίας Αντωνίου ετοιμάζεται για περιοδεία στην Κρήτη και επιστρέφει στην Αθήνα τον Σεπτέμβριο.
Πρόκειται για τη νέα δουλειά της σκηνοθέτριας πάνω στο αρχαίο δράμα, με επίκεντρο αυτή τη φορά τον «Οιδίποδα Τύραννο» του Σοφοκλή. Μετά το «Σχέδιο Αντιγόνη» και τη συνεργασία με την ομάδα Εν Δυνάμει, η Αντωνίου ενώνει ξανά τις δυνάμεις της με τη Masterskaya Productions για να παρουσιάσει μια σύγχρονη, εσωτερική ανάγνωση της τραγωδίας, σε μορφή μονολόγου.
Η παράσταση παρουσιάζεται ως έργο για έναν ηθοποιό, που ενσαρκώνει την ιστορία ενός ανθρώπου και ενός τραύματος που μεταφέρεται από γενιά σε γενιά. Ένας άνδρας αναζητά την αλήθεια του, προσπαθώντας να κατανοήσει ποιος είναι. Στον ρόλο του Οιδίποδα, ο Χάρης Χαραλάμπους-Καζέπης ενσαρκώνει έναν περιπλανώμενο αφηγητή, έναν μουσικό-ταξιδευτή, χαμένο μέσα στη δίνη της σύγχρονης πόλης, που αναζητά τη δική του αλήθεια. Μέσα από μια έντονη εναλλαγή ρόλων, ο ηθοποιός αναμετριέται με τον ίδιο του τον εαυτό, ψάχνοντας κι εκείνος τη βαθύτερη ουσία της ταυτότητάς του.
Η παράσταση είναι μια μυσταγωγική διαδικασία ανακάλυψης της αλήθειας. Η μουσική σύνθεση της Ecati διαπερνά το σκηνικό σύμπαν, δημιουργώντας ένα ηχητικό τοπίο που συνοδεύει και ενισχύει τη δραματική ένταση. Ο σκηνικός χώρος και τα κοστούμια της Μαριλένας Καλαϊτζαντωνάκη αποτυπώνουν τη σκληρότητα και τον υπαρξιακό λαβύρινθο του Οιδίποδα, τοποθετώντας τον ήρωα σε ένα μεταίχμιο μεταξύ του παρελθόντος και του μέλλοντος.
Μια παράσταση για τη βαθιά ανάγκη μας να κατανοήσουμε ποιοι είμαστε.

Ταυτότητα παράστασης
Σκηνοθεσία – Διασκευή : Σοφία Αντωνίου
Μετάφραση : Κ.Χ. Μύρης
Σκηνικός χώρος – Κοστούμια : Μαριλένα Καλαϊτζαντωνάκη
Μουσική : Ecati
Sounddesign – Μίξη : Φώτης Παπαθεοδώρου
Επιμέλεια φωτισμού : Μαρκέλλα Μανωλιάδη
Σύμβουλος Δραματουργίας: Ελένη Μολέσκη
Trailer – Φωτογραφίες : Ελισάβετ Κυνηγοπούλου, Στράτος Κουρλής
Υπεύθυνη επικοινωνίας : Ευαγγελία Σκρομπόλα
Ερμηνεύει ο Χάρης Χαραλάμπους – Καζέπης
Παραγωγή : Masterskaya AMKE
Οργάνωση – Εκτέλεση παραγωγής : Μαριλένα Καλαϊτζαντωνάκη
Πληροφορίες
Θέατρο “Ερωφίλη” στο Ρέθυμνο, Σάββατο 2 Αυγούστου
Ώρα έναρξης: 21.00
Εισιτήρια: 20€ Κανονικό – 15€ Μειωμένο (φοιτητικά, ανέργων, 65+)
Κατάλληλο για άνω των 12 ετών
Διάρκεια: 90 λεπτά

Πανηγύρι στην Αρχοντική Ρεθύμνου
2025-08-02 21:00 | Αρχοντική, Αρχοντική, Αρχοντική Ρεθύμνου, Ρεθύμνου, Ελλάδα
Σας περιμένουμε στην πλατεία του χωριού μας, όπως κάθε χρόνο, για να σμίξουμε και να γλεντήσουμε.
Μαζί μας θα είναι ο Μανώλης Μπουνταλάκης, ο Βαγγέλης Μαμαλάκης και ο Κώστας Κονταξάκης με το συγκρότημα τους.
ΣΑΒΒΑΤΟ 2 ΑΥΓΟΥΣΤΟΥ 2025
Τιμή εισόδου 20€ με πλήρες μενού.
Ώρα έναρξης 21:00
Διοργάνωση: Εκπολιτιστικός & επιμορφωτικός σύλλογος Αρχοντικής «Το Άγιο Πνεύμα»

Ο Σήφης Τσουρδαλάκης και ο Χρήστος Τζανιδάκης στου Καλογέρου Αμαρίου
2025-08-02 21:00 | Καλόγερος Αμαρίου, Καλόγερος Αμαρίου, Ρεθύμνου, 74061, Ελλάδα
Ο Σήφης Τσουρδαλάκης και ο Χρήστος Τζανιδάκης ζωντανά στου Καλογέρου Αμαρίου.
Μαζί τους στο λαούτο ο Μανώλης Κυδωνάκης.
Σάββατο 2 Αυγούστου – Έναρξη 21.00.
Διοργάνωση Πολιτιστικός Σύλλογος Καλογέρου.
Είσοδος 15 ευρώ με πλήρες μενού. Τηλ. 698 0392 068.

Πανηγύρι με τους Βαγγέλη Κιμιωνή και Κλέαρχο Μανωλιούδη στις Βολιώνες Αμαρίου
2025-08-02 21:00 | Βολιώνες, Βολιώνες Αμαρίου, Ρέθυμνο, Ρεθύμνου, Ελλάδα
Πανηγύρι με τους Βαγγέλη Κιμιωνή και Κλέαρχο Μανωλιούδη, διοργανώνει στις Βολιώνες Αμαρίου ο Πολιτιστικός Σύλλογος Βολεώνων.
Σάββατο 2 Αυγούστου.
Έναρξη 22.00.

Ο Γιώργος και ο Νίκος Στρατάκης στο Γεράνι Ρεθύμνου
2025-08-02 21:30 | Γεράνι, Γεράνι Ρεθύμνου, Γεράνι Ρεθύμνου, Ρεθύμνου, Ελλάδα
Πανηγύρι στο Γεράνι με τα Στρατάκια και το συγκρότημα τους.
Σάββατο 2 Αυγούστου 2025
Δημοτικό Σχολείο Γερανίου
Ώρα προσέλευσης 21:30
Είσοδος:
10€ στην είσοδο
8€ σε προπώληση
Παιδιά κάτω των 12 ετών δωρεάν
Κρατήσεις τραπεζιών: 6984276167
Σημεία Προπώλησης:
• Jupiter (Μεγάλη Πόρτα)
• Kapou Cafe
• Πρατήριο Καυσίμων BP Παπαδάκης
Διοργάνωση ΑΟ Ποσειδών Γερανίου

Ο Γιώργος Φραντζεσκακης και ο Γιώργος Στρατάκης στη Γωνιά Ρεθύμνου
2025-08-02 21:30 | Γωνιά, Γωνιά, Γωνιά Ρεθύμνου, Ρεθύμνου, 74100, Ελλάδα
Ο Γιώργος Φραντζεσκακης και ο Γιώργος Στρατάκης ζωντανά στη Γωνιά Ρεθύμνου.
Σάββατο 2 Αυγούστου – Έναρξη 21.30
Είσοδος 20 ευρώ με πλήρες μενού.
Διοργάνωση Πολιτιστικός Σύλλογος Γωνιάς

Ο Γρηγόρης Σαμόλης στην Αμνάτο Ρεθύμνου
2025-08-02 21:30 | Αμνάτος, Amnatos, Ρεθύμνου, 741 50, Greece
Το Σάββατο 2 Αυγούστου ο Πολιτιστικός Σύλλογος Αμνάτου σας προσκαλεί να διασκεδάσουμε όλοι μαζί σε μια κρητική βραδιά με το συγκρότημα του Γρηγόρη Σαμόλη.
Τιμή εισόδου 20€ με πλήρες μενού.
Ώρα έναρξης 21:30.

O Νίκος Γωνιανάκης ζωντανά στα Αβδελλά Μυλοποτάμου
2025-08-02 21:30 | Αβδελλά, Rethimno, Ρεθύμνου, Greece
Ο Πολιτιστικός Σύλλογος Αβδελλών διοργανώνει τη χοροεσπερίδα του το Σάββατο 2 Αυγούστου με το συγκρότημα του Νίκου Γωνιανάκη.
Τιμή Εισόδου 15 ευρώ με πλήρες μενού!!
Τηλ.κρατήσεων 6944348096

Ο Πέτρος Μαρούλης στο Πάνορμο Μυλοποτάμου
2025-08-02 22:00 | Πάνορμο Μυλοποτάμου, Πάνορμο, Ρεθύμνου, Ελλάδα
Ο Πέτρος Μαρούλης με το συγκρότημα του ζωντανά στο Πάνορμο Μυλοποτάμου.
Σάββατο 2 Αυγούστου 2025 – Έναρξη 22:00.
Είσοδος 10€ (ελάχιστη κατανάλωση)
Τηλ. 6972 059 166
Διοργάνωση Τουριστικός – Πολιτιστικός Σύλλογος Πανόρμου.

Πανηγύρι στις Βρύσες Αγίου Βασιλείου με Κακουδάκη, Πετσάκη, Σταματογιαννάκη
2025-08-02 22:00 | Βρύσες Αγίου Βασιλείου, Vrises, Ρεθύμνου, 740 53, Greece
Πανηγύρι στις Βρύσες Αγίου Βασιλείου με τον Κώστα Κακουδάκη, το Μιχάλη Πετσάκη και τον Στέλιο Σταματογιαννάκη
Σάββατο 2 Αυγούστου 2025 – Έναρξη 22.00.
Τηλέφωνο κρατήσεων: 6955 22 52 04.

Γιορτή υποδοχής για το 15ο Μουσικό Διδασκαλείο Μέρωνα
2025-08-03 17:30 - 22:30 | Μέρωνας, Μέρωνας, Μέρωνας, Ρεθύμνου, Ελλάδα
Την Κυριακή 3/8/2025 ξεκινάει το 15ο Μουσικό Διδασκαλείο Μέρωνα και ο Πολιτιστικός Σύλλογος Μέρωνα ετοιμάζει μια μεγάλη γιορτή υποδοχής.
Το πρόγραμμα της Κυριακής θα έχει ως εξής:
17.30-19.30 Υποδοχή μαθητών – εγγραφές
18.30-20.30 Χερομυλογυρίσματα και χοντρομαγερέματα
20.30 Προβολή ταινίας μικρού μήκους “Παραστατικές τέχνες και θεάματα στο μετακατοχικό Μέρωνα”

21.15 Παράσταση Θεάτρου Σκιών με τον Άθω Δανέλλη και το έργο “Το μαγεμένο δοξάρι”
Χώρος: Παλιό Σχολειό Μέρωνα

Αθλητικές και πολιτιστικές εκδηλώσεις «ΑΡΜΕΝΕΙΑ 2025» στους Αρμένους Ρεθύμνου
2025-08-03 18:00 | Αρμένοι, Αρμένοι Ρεθύμνου, Αρμένοι Ρεθύμνου, Ρεθύμνου, 74100, Ελλάδα
Αρμένεια 2025: Ο Πολιτιστικός Σύλλογος Αρμένων έχει τη χαρά να ανακοινώσει τις εκδηλώσεις «Αρμένεια 2025», που διοργανώνονται από την 1η ως την 5η Αυγούστου και περιλαμβάνουν αθλητικές και πολιτιστικές δράσεις, αλλά και αθλοπαιδιές και γευστικές διαδρομές που απευθύνονται σε όλο τον κόσμο.
Η Κυριακή, 3 Αυγούστου είναι αφιερωμένη στον αθλητισμό, με αποκορύφωμα τη μεγάλη διαδρομή 12.000 μέτρων στη μνήμη του Βαγγέλη Γιακουμάκη, που θα ξεκινήσει από το Σελί (εκκλησία Αγ. Ευαγγέλου) και θα τερματίσει στους Αρμένους.
Παράλληλα θα διεξαχθούν ο Παιδικός Αγώνας 2.000 μ. και ο Αρμένειος Δρόμος 5.000 μ., με εκκίνηση και τερματισμό στο Γήπεδο Αρμένων. Η συμμετοχή στον παιδικό αγώνα είναι δωρεάν, ενώ στους δύο αγώνες δρόμου, 5 και 12 χλμ., είναι 10 ευρώ.
